CELEX: 32021D1923
Language: da
Date: 2021-11-04 00:00:00
Title: Rådets afgørelse (EU) 2021/1923 af 4. november 2021 om en bistandsforanstaltning inden for rammerne af den europæiske fredsfacilitet til støtte for kapacitetsopbygning i Bosnien-Hercegovinas væbnede styrker

5.11.2021   
               
               
                  DA
               
               
                  Den Europæiske Unions Tidende
               
               
                  L 391/45
               
            
         RÅDETS AFGØRELSE (EU) 2021/1923
         af 4. november 2021
         om en bistandsforanstaltning inden for rammerne af den europæiske fredsfacilitet til støtte for kapacitetsopbygning i Bosnien-Hercegovinas væbnede styrker
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Union, særlig artikel 28, stk. 1, og artikel 41, stk. 2,
         under henvisning til forslag fra Unionens højtstående repræsentant for udenrigsanliggender og sikkerhedspolitik, og
         ud fra følgende betragtninger:
         
                     (1)
                  
                  
                     Rådets afgørelse (FUSP) 2021/509 (1) etablerede en europæisk fredsfacilitet til medlemsstaternes finansiering af EU-aktioner under den fælles udenrigs- og sikkerhedspolitik med henblik på at bevare fred, forebygge konflikter og styrke den internationale sikkerhed i henhold til traktatens artikel 21, stk. 2, litra c). I overensstemmelse med artikel 1, stk. 2, litra b), nr. i), i afgørelse (FUSP) 2021/509 kan den europæiske fredsfacilitet navnlig finansiere aktioner til at styrke tredjelandes og regionale og internationale organisationers kapaciteter vedrørende militær- og forsvarsanliggender.
                  
               
                     (2)
                  
                  
                     Bosnien-Hercegovina er stadig et af de mest mineforurenede lande i verden, primært som følge af konflikten i 1992-1995. Forekomsten af miner og ueksploderet ammunition udgør fortsat et stort problem for landets sikkerhed, er en direkte trussel mod befolkningen og hæmmer i alvorlig grad postkonfliktrehabilitering og økonomisk genopretning. Sådanne genstande udgør også en trussel mod deployeret personel inden for rammerne af den fælles sikkerheds- og forsvarspolitik (FSFP) og andet EU-personel.
                  
               
                     (3)
                  
                  
                     Daytonfredsaftalerne, bilag 1-A om de militære aspekter af fredsaftalen og den øverstbefalende for EUFOR's instrukser til parterne, ændring 25, kapitel 5, fastsætter en forpligtelse for Bosnien-Hercegovinas myndigheders vedrørende minerydning. Bosnien-Hercegovinas forsvarslov fastlægger, at kontramineringsaktioner er en af Bosnien-Hercegovinas væbnede styrkers fem vigtigste opgaver. Bosnien-Hercegovinas væbnede styrker er den største minerydningsorganisation i Bosnien-Hercegovina, og deres operative standardprocedurer er etableret med henblik på minerydning og fjernelse af ueksploderet ammunition og risikobevidsthedsuddannelsesprogrammer vedrørende ueksploderet ammunition. De er blevet harmoniseret med både Bosnien-Hercegovinas standard for minerydning og fjernelse af ueksploderet ammunition og de relevante internationale standarder, herunder internationale minerydningsstandarder.
                  
               
                     (4)
                  
                  
                     I Den Udenrigs- og Sikkerhedspolitiske Komités konklusioner af 1. juli 2021 om strategiske retningslinjer for den europæiske fredsfacilitet for juli-december 2021 blev en bistandsforanstaltning til støtte for Bosnien-Hercegovinas væbnede styrker bibeholdt som en nøgleprioritet for denne periode. Formålet med bistandsforanstaltningen er at forbedre Bosnien-Hercegovinas væbnede styrkers kapaciteter med henblik på at anvende disse kapaciteter i forbindelse med Bosnien-Hercegovinas deltagelse i militære FSFP-missioner og med forbehold af anden minerydningsstøtte, der finansieres af Den Europæiske Union, og humanitær minerydning generelt.
                  
               
                     (5)
                  
                  
                     Unionens højtstående repræsentant for udenrigsanliggender og sikkerhedspolitik (»den højtstående repræsentant«) har i sin regelmæssige halvårlige rapport om operation ALTHEA konsekvent fremhævet behovet for bistand til Bosnien-Hercegovinas væbnede styrkers minerydningsbataljon.
                  
               
                     (6)
                  
                  
                     Den 9. september 2021 bemærkede Den Udenrigs- og Sikkerhedspolitiske Komité (PSC) ved forelæggelsen af 36. halvårlige rapport om operation EUFOR ALTHEA, at der fortsat er et presserende behov for at finde en løsning med henblik på at forbedre den operative kapacitet i Bosnien-Hercegovinas væbnede styrkers minerydningsbataljon. Med henblik herpå opfordrede PSC den højtstående repræsentant til at forelægge forslag til overvejelse, herunder forslag inden for rammerne af den europæiske fredsfacilitet.
                  
               
                     (7)
                  
                  
                     Den 18. oktober 2021 vedtog Rådet konklusioner om Bosnien-Hercegovina/operation EUFOR ALTHEA, hvori det indtrængende opfordrer myndighederne i Bosnien-Hercegovina til, med støtte fra det internationale samfund, at styrke deres indsats vedrørende yderligere bortskaffelse af overskydende ammunition, våben og eksplosive anordninger samt vedrørende humanitær minerydning.
                  
               
                     (8)
                  
                  
                     Ved skrivelse af 8. januar 2020 til den øverstbefalende for EUFOR anmodede Bosnien-Hercegovinas forsvarsminister om hurtig støtte til Bosnien-Hercegovinas væbnede styrker i form af nøgleudstyr til minerydning, idet han påpegede, at det eksisterende materiel i udstrakt grad var forældet, og at det var umuligt at opfylde den fastsatte målsætning om fuldstændig minerydning i landet inden udgangen af 2027.
                  
               
                     (9)
                  
                  
                     Ved skrivelse af 7. oktober 2021 til den højtstående repræsentant gentog Bosnien-Hercegovinas Forsvarsministerium sin anmodning til Unionen om at støtte Bosnien-Hercegovinas væbnede styrker med indkøb af nøgleudstyr til minerydning med henblik på at øge effektiviteten af minerydningsaktiviteter, der udføres af Bosnien-Hercegovinas væbnede styrker.
                  
               
                     (10)
                  
                  
                     Bistandsforanstaltningen vil blive gennemført under hensyntagen til principperne og kravene i afgørelse (FUSP) 2021/509, navnlig overholdelse af Rådets fælles holdning 2008/944/FUSP (2), og i overensstemmelse med reglerne for gennemførelse af indtægter og udgifter, der finansieres under den europæiske fredsfacilitet.
                  
               
                     (11)
                  
                  
                     Rådet bekræfter på ny, at det er fast besluttet på at beskytte, fremme og overholde menneskerettighederne, de grundlæggende frihedsrettigheder og de demokratiske principper og at styrke retsstatsforhold og god regeringsførelse i overensstemmelse med De Forenede Nationers pagt, verdenserklæringen om menneskerettighederne og folkeretten, navnlig den internationale menneskerettighedslovgivning og den humanitære folkeret —
                  
               VEDTAGET DENNE AFGØRELSE:
         
            Artikel 1
            Oprettelse, målsætninger, anvendelsesområde og varighed
            
               1.   Herved oprettes en bistandsforanstaltning til fordel for Bosnien-Hercegovinas Forsvarsministerium (»modtageren«), som skal finansieres inden for rammerne af den europæiske fredsfacilitet.
            
            
               2.   Målet med bistandsforanstaltningen er at øge og opgradere kapaciteterne i Bosnien-Hercegovinas væbnede styrkers minerydningsbataljon ved at stille passende udstyr til rådighed. Dette vil bidrage til at sætte Bosnien-Hercegovina bedre i stand til at beskytte sin civilbefolkning og øge Bosnien-Hercegovinas væbnede styrkers bidrag til militære FSFP-operationer og -missioner, samtidig med at det euro-atlantiske samarbejde og samarbejdet med De Forenede Nationer styrkes ved at øge og opgradere kapaciteterne i Bosnien-Hercegovinas væbnede styrkers minerydningsbataljon.
            
            
               3.   For at nå det i stk. 2 omhandlede mål skal bistandsforanstaltningen finansiere følgende typer udstyr:
               
                           a)
                        
                        
                           mobilitet: 34 transportkøretøjer (med firehjulstræk)
                        
                     
                           b)
                        
                        
                           støtte: 34 lægekøretøjer (med firehjulstræk)
                        
                     
                           c)
                        
                        
                           teknologi: 150 metaldetektorer.
                        
                     
            
               4.   Bistandsforanstaltningens varighed er 30 måneder fra vedtagelsen af denne afgørelse.
            
         
         
            Artikel 2
            Finansielle ordninger
            
               1.   Det finansielle referencegrundlag til dækning af udgifterne i forbindelse med bistandsforanstaltningen udgør 10 000 000 EUR.
            
            
               2.   Alle udgifter forvaltes efter reglerne for gennemførelse af indtægter og udgifter, der finansieres under den europæiske fredsfacilitet.
            
            
               3.   Udgifter i forbindelse med bistandsforanstaltningen er berettigede til finansiering i 48 måneder fra vedtagelsen af denne afgørelse.
            
         
         
            Artikel 3
            Ordninger med modtageren
            
               1.   Den højtstående repræsentant indgår de nødvendige ordninger med modtageren for at sikre opfyldelse af de krav og betingelser, der er fastsat ved denne afgørelse, som en betingelse for ydelse af støtte inden for rammerne af bistandsforanstaltningen.
            
            
               2.   De ordninger, der er omhandlet i stk. 1, skal omfatte bestemmelser, som forpligter modtageren til at sikre:
               
                           a)
                        
                        
                           Bosnien-Hercegovinas væbnede styrkers minerydningsbataljons overholdelse af den relevante folkeret, navnlig den internationale menneskerettighedslovgivning og den humanitære folkeret
                        
                     
                           b)
                        
                        
                           korrekt og effektiv anvendelse af aktiver, der stilles til rådighed inden for rammerne af bistandsforanstaltningen, til de formål, hvortil de stilles til rådighed
                        
                     
                           c)
                        
                        
                           tilstrækkelig vedligeholdelse af aktiver, der stilles til rådighed inden for rammerne af bistandsforanstaltningen, for at sikre, at de er anvendelige og operationelt disponible i deres livscyklus
                        
                     
                           d)
                        
                        
                           at aktiver, som stilles til rådighed inden for rammerne af bistandsforanstaltningen, ikke vil gå tabt eller blive overført uden samtykke fra det facilitetsudvalg, der er nedsat ved afgørelse (FUSP) 2021/509, til andre personer eller enheder end dem, der er udpeget i ordningerne, ved afslutningen af deres livscyklus.
                        
                     
            
               3.   De ordninger, der er omhandlet i stk. 1, skal omfatte bestemmelser om suspension og ophør af støtte inden for rammerne af bistandsforanstaltningen, i tilfælde af at det konstateres, at modtageren tilsidesætter de i stk. 2 omhandlede forpligtelser.
            
         
         
            Artikel 4
            Gennemførelse
            Den højtstående repræsentant er ansvarlig for at sikre gennemførelsen af denne afgørelse i overensstemmelse med afgørelse (FUSP) 2021/509 og reglerne for gennemførelse af indtægter og udgifter, der finansieres under den europæiske fredsfacilitet, og med den integrerede metodologiske ramme for vurdering og fastlæggelse af de krævede foranstaltninger og kontroller med henblik på bistandsforanstaltninger under den europæiske fredsfacilitet.
         
         
            Artikel 5
            Overvågning, kontrol og evaluering
            
               1.   Den højtstående repræsentant sikrer overvågning af modtagerens opfyldelse af de i artikel 3 omhandlede forpligtelser. Denne overvågning skal skabe bevidsthed om konteksten og risiciene for tilsidesættelse af de i artikel 3 omhandlede forpligtelser og bidrage til at forebygge sådanne tilsidesættelser, herunder krænkelser af internationale menneskerettigheder og den humanitære folkeret begået af enheder i Bosnien-Hercegovinas væbnede styrker, som støttes inden for rammerne af bistandsforanstaltningen.
            
            
               2.   Kontrol af udstyr efter afsendelse tilrettelægges som følger:
               
                           i)
                        
                        
                           leveringsverifikation, hvorved leveringsattester vedrørende bistandsforanstaltningen inden for rammerne af den europæiske fredsfacilitet skal undertegnes af slutbrugerstyrkerne ved overdragelsen af ejendomsretten
                        
                     
                           ii)
                        
                        
                           kontrol på stedet, hvorved modtageren skal give den højtstående repræsentant mulighed for at foretage kontrol på stedet på sidstnævntes anmodning.
                        
                     
            
               3.   Den højtstående repræsentant foretager en første vurdering af bistandsforanstaltningen 18 måneder efter leveringen af udstyret. Dette kan om nødvendigt indebære et besøg på stedet for det leverede udstyr. En endelig evaluering foretages, når bistandsforanstaltningen er afsluttet. Den skal omfatte en mere generel erfaringsopgørelse.
            
         
         
            Artikel 6
            Rapportering
            I gennemførelsesperioden forelægger den højtstående repræsentant halvårlige rapporter om gennemførelsen af bistandsforanstaltningen for PSC i overensstemmelse med artikel 63 i afgørelse (FUSP) 2021/509. Administratoren for bistandsforanstaltninger informerer regelmæssigt det ved afgørelse (FUSP) 2021/509 nedsatte facilitetsudvalg om modtagelsen af indtægter og afholdelsen af udgifter i overensstemmelse med nævnte afgørelses artikel 38.
         
         
            Artikel 7
            Suspension og ophør
            PSC kan beslutte helt eller delvis at suspendere gennemførelsen af bistandsforanstaltningen i overensstemmelse med artikel 64 i afgørelse (FUSP) 2021/509.
            PSC kan også henstille, at Rådet ophæver bistandsforanstaltningen.
         
         
            Artikel 8
            Ikrafttrædelse
            Denne afgørelse træder i kraft på dagen for vedtagelsen.
         
         
            Udfærdiget i Bruxelles, den 4. november 2021.
            
               
                  På Rådets vegne
               
               G. DOVŽAN
               
                  Formand
               
            
         
         
            (1)  Rådets afgørelse (FUSP) 2021/509 af 22. marts 2021 om oprettelse af en europæisk fredsfacilitet og om ophævelse af afgørelse (FUSP) 2015/528 (EUT L 102 af 24.3.2021, s. 14).
         
            (2)  Rådets fælles holdning 2008/944/FUSP af 8. december 2008 om fælles regler for kontrol med eksport af militærteknologi og -udstyr (EUT L 335 af 13.12.2008, s. 99).